15 अगस्त 1947 के पहले हमारा राष्ट्र भी गुलामी की जंजीरों से जकड़ा हुआ था। हम पर समंदर पार इंग्लॅण्ड से आए अंग्रेजों का शासन था उनके द्वारा निरंतर भारतीय नगरिकों पर अत्याचार किए जाते थे और देश की जनता त्राहि-त्राहि कर उठी थी। फिरंगियों की लूट-खसोट और अत्याचारों के खिलाफ हमारे देश के सपूतों ने अपने-अपने ढंग से आवाज उठाई, जागरूकता फैलायी, संगठन बनाए और अँगरेजों से लोहां लिया। आजादी के परवानों द्वारा दी गई आहूतियों और बलिदानों की कहानियाँ इतिहास के पन्नों में उल्लिखित विभिन्न स्वातंत्र्य आंदोलनों और छिटपुट गंभीर प्रयासों के रूप में दर्ज हैं।